
Diaranson mainta, Prome Minister Evelyn Wever-Croes y Indra 
Zaandam di Tijdelijke Werkorganisatie Aruba, a reuni via Zoom 
cu Secretario di Estado Alexandra van Huffelen. Topico di e 
reunion tawata e reformanan y e landspakketnan. Ya na 13 
di November di afia 2020, a haci palabracionnan cu Hulanda 
y, manera ta conoci, Hulanda a bin cu condicionnan pa Aruba 
haya placa pa sobrevivi durante e pandemia. 


Gobierno di Aruba semper tawata tin e determinacion pa saca 
Aruba for di e crisis di Covid pa asina nos tin un Aruba mas 
fuerte y resiliente y pa haci esaki, mester a bin cu reformanan 
y cambia e sistema di goberna y administra nos pais. 


Den e kwartaal aki, e ekipo di profesional di Gobierno diAruba ta 
trahando riba casi 100 accion parelelo. Pa e siguiente kwartaal 
ainda mestera traha e agenda cu cantidad di e tareanan cu lo 
bay tin. Esaki, Prome Minsiter a indica, ta e intensidad cu e 
reformanan/ landspakketnan ta trece. “Pero, Aruba ta haciendo 
hopi bon”, Prome Minister a enfatisa. 


Cada kwartaal Gobierno ta publica un raportahe na unda ta 
indica e proceso di e accionnan, cua a bay bon y cua mester 
di mas atencion. Prome Minister a compara e raportahenan di 
Aruba, Corsou y Sint Maarten dunando di conoce cu Corsou y 
Sint Maarten tin hopi codigo cora, cu ta pega y no ta bayendo 
bon, mientras cu Aruba tin un codigo cora so. Esaki ta pega, e 

mandatario a duna di conoce, door di Ministerie van Defensie 
na Hulanda y tin di haber cu e tema di Arumil. 


“Na Aruba e ta bayendo bon, nos ta reformando y cambiando e 
procesonan den Goberno na un un forma fundamental pa haci 
nan mas transparente y eficiente pa yuda nos comunidad hopi 
mas”, Prome Minister a remarca. 


Tambe a toca e tema, aunke no profundo den e reunion aki, di 
refinanciamento di e debe di Covid y e interes halto. Gobierno 
ta wardando pa Hulanda presenta e conseho di nan abogado. 
Aruba ya caba a presenta e conseho di un profesor riba tereno 
constitucional cu ta mustra, na opinion di Aruba, cu Aruba por 
bin na remarc'e pa un interes mas abou. Hulanda a bay pidi un 
segundo opinion riba esaki cu nan abogado y despues 
cu e resultado di esaki drenta, lo sigui na mesa riba e topico 
aki. 


“E tawata un hopi bon reunion y naturalmente semper ta 
bon ora di haya elogio como pais con duro bo hendenen ta 
trahando y con positivo e resultadonan ta. Secretario van 
Huffelen ta pensa di bishita Aruba durante e ultimo simannan 
di Maart proximo mientras mi tambe lo ta na Hulanda prome 
cu e bishita aki y lo sigui den deliberacionnan pa logra baha e 
interes di e debe”, Prome Minister Evelyn Wever-Croes a duna 
di conoce. Em 

Prome Minister Evelyn Wever-Croes 


PROME MINISTER A RICIBI BISHITA DI MAS DI 30 
STUDIANTE DI DE HAAGSE SCHOOL NA DEN HAAG 


"Pa Gobierno ta importante pa tin un bon relacion cu De Haagse School ya cu tin 
varios studiante di Aruba cu ta atende e scol ey" 


Prome Minister Evelyn Wever-Croes hunto cu Minister di 
Finansa Xiomara Maduro a ricibi bishita di mas di 30 studiante 
di De Haagse School na Den Haag. E scol aki ta uno hopi 
conoci y bishita pa varios studiante Arubiano, y ta ofrece un 
"minor" den Koningrijksrelaties, cu ta un vak cu studiantenan 
cu ta studia ley, "bestuurskunde", "human resources" etc. por 
tuma. 


Durante nan bishita na Aruba, e studiantenan aki a reuni cu 
varios instancia y tambe cu Gobierno di Aruba. Prome Minister 
a indica cu e encuentro aki a dura 3 ora, na unda e studiantenan 
aki, pa falta di informacion corecto, a trece varios ponencia 
dilanti. Tambe a haci preguntanan critico di cual Prome Minister 
y Minister di Finansa a sa di contesta tur. Lo mas importante 
ta cu e mandatarionan tabata tin e oportunidad di conta nan e 
storia di Aruba, prome cu pandemia, durante pandemia, y con 
lihe e isla ta recuperando di forma impresionante. 


Prome Minister tambe a splica e studiantenan di e puntonan cu 
ainda tin pendiente, cu ta e acuerdo cu Hulanda riba e interes di 
6.9%, e yudansa na famianan di menos recurso cu ta pasando 
den un situacion financiero dificil, diversificacion di economia, 
y e retonan pa loke ta energia. 


"E reunion tabata uno intersante na unda por a nota cu e 
studiantenan aki ta hopi bon informa riba e tema di relacion 
di Reino, pero tabata hopi interesa pa sifia mas di Aruba, y 
specialmente con exitoso e isla ta. Pa Gobierno, ta importante 
pa tin un bon relacion cu De Haagse School ya cu tin varios 
studiante di Aruba cu ta atende e scol ey. Mi ta gradici colega 
Minister Xiomara Maduro pa a atende e reunion aki hunto cu 
mi y Minister Plenipotenciario Ady Thijsen pa a haci e reunion 
aki posibel”, Prome Minister a expresa. MN 

Despues di a saluda un y tur presente, e 
mandatario a inicia su discurso treciendo 
dilanti cu si Betico tabata na bida elo a 
cumpli 86 afia dia 25 di januari. 


E mandatario a continua reflehando un 
rato riba bida di un gran persona, un gran 
lider, nos Libertador Betico Croes, e lider 
stima pa nos pueblo Arubano. Danki na 
Betico su vision, cu curashi, dedicacion 
y perseverancia, awe Aruba ta un Pais 
autonomo den Reino Hulandes. 


Betico desde hoben tabata un lider stima 
Minister Maduro a enfoca cu como 
hoben, Betico tabata hopi stima pa su 
rumannan y famia. For di chikito Betico 
tabata gusta yuda. Despues cu ela bay 
studia na Hulanda, e tabata hopi activo 
den organisacion di varios actividadnan 
pa studiantenan Arubano y Antiyano. 
Betico for di un edad hoben a desplega 
cualidadnan di un lider y tabatin deseo 
pa mira Aruba progresa. 


pa Betico tur hende na Aruba ta igual. Semper ela promove 
Betico despues cu ela termina su estudio y bira meneer di igualdad y inclusion pa un y tur. Minister Maduro a quote un 
scol, Betico a inverti hopi di su tempo den educacion di nos di Su dichonan cual ta: ‘Arubiano no ta esun cu a nace aki so, 
hobennan. Semper ela motiva y inspira nos hobennan pa sigui Sino tambe esun cu a haci di Aruba su hogar. 
studia, pa amplia nan conocemento y pa mira esaki como un 


inversion den futuro di Aruba. Betico tabata tin e curashi pa trece cambio 
Na aña 1967 ora Betico a haci su entrada den politica e 
Betico tabata conecta cu e pueblo tabatin e curashi pa bin cu cambionan den política na Aruba. 


Otro punto cue mandatario a resalta den su discurso ta cu Betico Na momento cu Betico a funda su propio partido Movimiento 
tabatin e habilidad unico pa conecta cu tur hende. E tabata Electoral di Pueblo MEP, e lucha pa autodeterminacion di su 
cana den pueblo pa asina e por ta na altura di e deseonan y Pueblo a sigui y ela bira un lider hopi popular na Aruba asina 
preocupacionnan di su hendenan. Betico no tabata discrimina, Minister di Cultura e expresa durante su discurso. 

Betico ta conoci tambe pa e forma cu ela trece union bou di tur 
ciudadano den temponan mas dificil na Aruba. Betico a sa di 
uni un pueblo pa logra cosnan grandi pa nos Pais. 


Betico a sacrifica pa Aruba su Libertad 

Minister Maduro a declara cu Betico tabata un luchador 
ferviente pa realisa locual su pueblo tabata kier, esta libertad 
pa Aruba. Ela haci hopi sacrificio personal, a topa momentonan 
difícil, pero Betico a sa di mantene su mes firme pa logra 
su proposito, un Aruba liber y pa nos ta baas den nos mes 
cas. Poco poco a base di su accionnan, Betico a logra mas 
admiracion bou di su pueblo. 


Ta Betico a mira e importancia pa Aruba tin su propio bandera 
y himno y na afia 1976 a introduci e simbolonan di nos 
identidad. Na afia 1986, despues di hopi lucha, e vision di 
Betico a ser concretisa. Aruba a bira un Pais autonomo den 
Reino Hulandes. Ta Betico a haci posibel cu awe nos tin nos 
propio himno, bandera, escudo, ortografia di Papiamento, 
gobierno, parlamento, gobernado, procurado general y nos 
mesun banco central. 


Betico cu empatia y vision 

Otro cualidadnan di Betico cu Minister Maduro a enfoca riba dje 
durante su discurso ta cu Betico tabata un persona humilde, 
social, cu empatía pa tur hende, un yiu di pueblo, un visionario 
y gran estadista di nos Pais. Un persona inspirativo, cu por 
a convence hende pa kere den su lucha y cu a sa di gana e 
respet y confianza di su pueblo. E relacion cu Betico a crea cu 
su pueblo a crea un sentimento di orguyo Arubano. Betico su 
carisma y capacidad pa conecta cu tur hende, ta cualidadnan 
cua haci cu pueblo a kere den dje y a sostene. 

Betico a asumi un responsabilidad grandi y cu confianza, 
positivismo y un fe grandi den nos Creador, ela lucha, sacrifica 
pa logra e sofio di su pueblo. Pueblo di Aruba a stima Betico, 
pa e manera cu ela sa di guia su pueblo den e lucha pa un 
miho futuro. f 


Betico, E Lider di mas stima 

E mandatario a mustra den su 
discurso cu Betico no tabata un [BH 
lider politico so, e tabata lider di e T 
pueblo Arubano. Manera Betico fR 
mes a yega di bisa: ‘Mi no ta un 
tata di un famia cu ta consisti di 
homber, muhe y yiunan. Mi ta un 
tata particular, tata di un famia 
grandi, tata di un pueblo, nos Ñ 
pueblo di Aruba.’ Betico tabata | 
un lider elocuente cu a laga un 
legado unico, cu ta sigui inspira 
nos pa nos sigui stima e pida 
baranca aki. 

Historia ta demostra cu basa 
riba no solamente su logronan 


politico, pero tambe pa su cualidadnan humano, ta haci cu 
Betico Croes, ta e lider mas stima den e historia di Aruba. 


Betico su herencia ta bibo 

Awe Betico, su casa Glenda, yiunan, Guisette, Glenbert, 
Junior y Glendeline, tur su nietonan y su demas famia, por 
sinti nan mes orguyoso di nan casa, tata y abuelo Gilberto 
Frangois Betico Croes, e lider stima di pueblo di Aruba. Un 
homber cu a marca historia, y cu su nomber lo keda semper 
graba den historia di nos Pais. Awe 38 afia despues Betico su 
herencia ta bibo den hogarnan na Aruba y ta wordo traspasa 
di generacion pa generacion. Su legado unico y excepcional, 
lo keda pa semper graba den mente y curason di nos pueblo.. 


Bishita na scolnan enconexion cu Celebracion Dia di Betico 
Den cuadro di Dia di Betico, mi tabatin e honor y placer di a 
bishita algun scol e siman aki. Mi a combersa cu nos muchanan 
tocante di bida y logronan di Betico. Cu gran orguyo mi a 
experiencia con bon nos muchanan conoce e historia di nos 
Libertador Betico Croes. Un danki na e cabesantenan di scol, 
tur maestro, maestranan y e muchanan pa e momentonan 
agradabel cu mi a pasa na e scolnan. 


Prome cu ela termina, Minister Maduro a expresa palabra di 
gradicimento na tur partnernan e.o. Aruba Tourism Authority 
(ATA), Setar, Utilities, Web, Elmar, Aruba Airport Authority 
(AAA) y na Departamento di Cultura pa nan cooperacion pa 
asina por a organisa e bunita Manisfestacion Cultural. Un 
danki na tur e talentonan local cu a prepara intensivamente pa 
por ofrece nos, un show espectacular. Un danki tambe na tur e 
miembronan di Comision Dianan Nacional di Aruba CCDN pa 
organisa e Manisfestacion Cultural. 


Por ultimo na nomber di Gobierno di Aruba, Minister Maduro a 
desea pa pueblo en general pasa un Feliz Dia di Betico! 
#MinFIC Em 

Minister di Finansa y Cultura: 
Desvelo Aruba su Reynan Caiso y Soca 2020 y 2023 


CARL “GALLOWAY JR.” ROOSEBERG, ANTHONI “BLACK 
DIAMOND” GARIO DFM Y JAIR “CASPER” DIJKHOFF A 
HAYA NAN A RIBA E MURAYA DI FAMA 


Dlassbus ultimo durante e Power Soca Festival na Auta 
Entertainment and Carnival Vilage a tuma luga e desvelo 
di Aruba su Reynan Caiso y Soca pa aña 2020 y 2023. E 
programa a wordo inicia pa Maestro di Ceremonia Tio George 
Winterdaal cu a yama un y tur bon bini, mientras cu brass 
band WD40 a haci nan entrada presentando riba tono di 
asambeho y acompaña pa nos figuranan di Carnaval 70 hunto 
cu bailarinanan. 


Minister di Cultura Xiomara Maduro a hiba un discurso y a 
recorda cu na aña 2019 a inaugura e Muraya di Fama, riba 
cual ta eternisa e nombernan di e Reynan, e titulo di e cancion 
ganador y e aña den cual e cancion a sali ganador di e 
Festivalnan di Rey di Caiso y Soca. Despues Aruba y mundo 
henter a wordo sorprendi cu e pandemia na aña 2020 y pa e 
siguiente añanan di 2021 y 2022, consecuentemente Aruba 
no por organisa e Festivalnan di Caiso y Soca Monarch. E 
mandatario a splica cu pa e motibo aki nos tur ta presente pa 
forma parti di e acto pa desvela e nomber di e Reynan di e 
Festivalnan di Caiso y Soca na aña 2020 y 2023. 


E bunita y emocional ceremonia acompaña pa tononan di 
brassband, explosion di confetti y show di “cold fire” a desvela 
e plakaat di e siguiente artistanan: 

Rey di Caiso 2020, Sr. Carl “Galloway Jr.” Roosberg, cu su 
cancion ganador ‘A true role model’. Galloway Jr. no por tabata 
presente y a wordo representa pa Mitch Almary. 


Rey di Soca 2020, Sr. Antoni “Black Diamond” Gario, den feliz 
memoria, cu su cancion ‘Cucu Soup’, kende su yiunan Ashrock 
Gario tabata presente. 


Rey di Caiso 2023, Sr. Carl “Galloway Jr” Roosberg, cu e 
cancion “Never give up”. 


Rey di Soca 2023, Sr. Jair “Casper” Dijkhoff, cu su cancion 
‘Feeling Good feeling nice’. 


E artistanan a expresa nan gradicimento y ta un honor pa 
forma parti di e Muraya di Fama. Representante di Stichting 
Musica Sra. Edwina Werleman tambe a hiba palabra a gradici 
pa e acto y a felicita nos monarchanan. 


Minister di Cultura, na nomber di Gobierno di Aruba y nos 
comunidad a gradici cada un artista pa nan contribucion na 
e fiesta cultural mas grandi di Aruba. Masha Danki pa deleita 
nos carnaval cu nan talento y mensahenan positivo creativo. 
“Aruba mester ta orguyoso di nos talentonan local” tabata su 
palabranan bon escogi. 


Ademas e mandatario di Cultura a expresa palabra di 
gradicimento tambe na Departamentonan di DIP, DOW, pa nan 
cooperacion pa por a haci e desvelo posibel. Un danki tambe 
a bay pa Stichting Musica cu ta encarga cu e organisacion di e 
Festival di Caiso y Soca y na e participantenan di e Festival pa 
nan participacion y creatividad y pa asina mantene e Festival 
aki bibo. 


Minister Maduro ta haci un invitacion na nos comunidad pa pasa 
admira e Muraya di Fama aki y pa cada un por sinti orguyoso di 
nos artistanan local cu tin hopi talento y creatividad. Terminando 
Minister Maduro a expresa manera semper, Cultura bo tin cu 
bib'e! Biba nos carnaval! MN 

MINISTER 


REINA BEATRIX SCHOOL TAMBE A RICIBI 
PRESENTACION DI SUSTAINABLE DEVELOPMENT 
GOALS DI MINISTER GEOFFREY WEVER 


Afia pasa Minister Geoffrey Wever a inicia cu un proyecto 
di presenta e Sustainable Development Goals (SDG's) na 
studiantenan di 6e klas di scolnan basico. E plataforma ta 
sirbi pa hiba conversacion cu e hobennan pa profundisa den e 
comprension di e desafionan y oportunidadnan cu e mundo ta 
enfrenta pa futuro. 


Durante su bishita na Reina Beatrix School diaranson 31 
di januari, Minister Wever a keda impresiona cu e nivel di e 
entusiasmo cu e studiantenan a demostra, y un conocemento 
profundo pa e temanan di desaroyo sostenibel. 


Loke a resalta tabata e comprension di e studiantenan riba e 
desafionan global, variando for di combatimento di pobresa y 
hamber, te na promoviendo salud, bienestar, y educacion di 
calidad. Nan tabata consciente di e importancia di oportunidad 
igual di genero, acceso na awa limpi y energia sostenibel, y e 
necesidad pa trabou decente y crecemento economico. 


Ademas, e dialogo a cubri innovacion, infrastructura, reduci 
desigualdad, y promove comunidadnan mas sostenibel. E 
studiantenan a reconoce e urgencia pa accion climatico, 
conservacion di bida bou y riba awa, y e importancia di paz, 
husticia y institucionnan fuerte. 


Finalmente, a enfoka riba partnership y colaboracion necesario 
entre tur miembro di comunidad pa alcansa e metanan aki. 
Ta esencial cu nos ta educando nan pa ta consciente y 
prepara pa enfrenta e desafionan, pero tambe pa reconoce e 
oportunidadnan cu ta presenta pa colabora cu otro y contribui 
na un mundo - y un isla - mas sostenibel y prospero. 


Minister Geoffrey Wever kier expresa su sincero aprecio y 
gratitud na Reina Beatrix Basisschool pa e interes y apoyo 
maravioso cu nan a brinda durante e charla aki. E colaboracion 
entre e sector educativo y e iniciativanan di desaroyo sostenibel 
ta crucial, y e apoyo di e scol ta un paso fundamental den e 
direccion pa un futuro mas brillante. EEEE 

A APROBA INVERSION MIYONARIO PA UN 
SISTEMA DI PORTOFOON Y MOBILOFOON NOBO 
PA HENTER CUERPO POLICIAL DI ARUBA 


Dialuna, Minister di Husticia y Asuntonan Social sr. Rocco Tjon 
a aproba e oferta, cual e comicion multidisciplinario a scoge, 
pa e compra di portofoons nobo pa henter Cuerpo Policial di 
Aruba 


Manera ta conoci, tin hopi inversionnan tumando luga pa cu 
Cuerpo Policial. Inversionnan cuta toca e parti di infrastructura, 
material pero tambe e parti organisatorio. 


Ta asina cu, ya pa algun luna tin un ekipo multidisciplinario 
trahando pa yega na portofoons nobo pa Cuerpo Policial. Esaki 
ta un di e "tools” di mas importante pa e Agente Policial por 
eherce su trabou optimalmente. Di e forma aki, e por garantisa 
su propio siguridad y e integridad di Cuerpo Policial aun mas. 


Papromebiaha cadaAgente Policiallohaya su propio portofoon, 
y di e forma aki, manera a indica, ta bay eleva siguridad pa e 
Agentenan, pero na mes momento ta trata na evita kiebronan 
di integridad pa loke ta acceso na informacion. Pa e motibo ey 
tambe a percura pa e "encryption" di mas sofistica. 


Banda di esaki, mester remarca cu tur e autonan nobo pa 
Cuerpo Policial, cual por cierto a yega Aruba caba, tambe lo 
wordo ekipa cu "mobilofoons”. Di e forma aki nos lo sigui inverti 
den nos departamentonan hudicial e lunanan nos dilanti. 


Por ultimo, Minister Tjon kier a gradici e ekipo cu a percura 
pa e proceso aki wordo encamina manera debe ser y alabes 
scoge "portofoons" di calidad halto pa henter Cuerpo Policial 
di Aruba. EM 

Recientemente, Minister Endy Croes a reuni cu Sr. Kevin 
James, kende ta musico, deportista y lider deportivo hopi 
popular na Aruba. Sr. James tin un pasion enorme pa e deporte 
di baseball y tin su propio torneo, esta Proline Baseball Winter 
League, cual ta un campeonato super exitoso. Durante e 
encuentro a trata diferente punto di interes pa e disciplina di 
baseball y intercambia idea. Un di e topiconan cu a dialoga 
riba dje ta e Kingdom Series. 


Manera ta conoci, Seleccion di Hulanda ta competi den e 


torneo internacional Premier 12. Prome cu ekipo di Hulanda 
sali pa competi den e torneo internacional aki, nan lo bin Aruba 
pa hunga varios wega. E weganan ta programa pa tuma luga 
den luna di november proximo. Sr. Kevin James ta forma parti 
di e comision organisado cu ta preparando e wega grandi aki. 
Pronto Pueblo di Aruba lo ricibi mas informacion di e proyecto. 
Banda di esaki, a trata e vision di baseball en general pa por 
keda desaroya y etala e deporte na Aruba. Pa finalisa, minister 
di Deporte a expresa cu e tabata un bon reunion y ta contento 
cu pronto lo mira fruto positivo di e reunion aki. Em 

Dia 24 di januari ultimo, Comision Dianan Nacional di Aruba 
(CCDN) bou liderazgo di Minister Xiomara Maudro a organisa 
un magistral show cultural dedica na nos Libertador Betico 
Croes. Minister Endy Croes acompafia pa su kerida esposa 
Dilailah Croes — Odor tabata presente na e ocasion special aki. 
Si nos Libertador Betico Croes tabata na bida el lo a cumpli 86 
aña dia 25 di januari. Danki na e vision, curashi, dedicacion y 
perseverancia di Betico, awe Aruba ta un pais autonomo den 
Reino Hulandes. 


E bunita celebracion a inicia cu presentacion di Caha di Orgel 
“Olga” di Sr. Arthur Kelly, mientras cu tabatin un feria culinaro 
cu diferente tent di cuminda crioyo, cos dushi y artesania. 
Pueblo di Aruba a acudi masalmente na e celebracion aki. E 
ceremonia a inicia cu canto di nos Himno Nacional “Aruba Dushi 
Tera” presenta pa Tipico Colegio Arubano di e alumnonan di 
e scol bou encargo di Sr. Jaderick Croes. Sigui pa discurso 
di Minister di Finansas y Cultura Xiomara Maduro cu a hiba 
un elocuente discurso reflehando riba bida di nos Libertador 
Betico Croes, e Lider stima pa nos pueblo. E programa a 
continua cu presentacion di Rosea Cultural, Grupo di baile 
Popcorn Dancers, Grupo Masiduri bou direccion di Sra. Vilma 
Kelly. 


Pa clausura e anochi fabuloso aki, e orkesta bou direccion di 
e maestro Sr. Dwight Leoneta acompaña pa nos talentonan 
local, Jair “Buddy” Vesprey, Sasha Figueroa, Ruth Gaarie, 
Mitch Almary y Edward van der Biezen a dedica un excelente 
y fenomenal concierto na nos Libertador. Pa culmina e anochi, 
e orkesta a presenta un potpourri carnavalesco interpreta pa 
nos artistanan Teddy Philips, Freddy “Rasta” Richardson y 
Roy “Longroy” Illis, kendenan a trece un dushi ambiente riba 
Plaza Betico Croes y tur presente por a gosa di dje. Pa conclui, 
Minister Endy Croes ta gradici Comision Dianan Nacional di 
Aruba pa organisa un bunita y magnifico anochi, anticipando 
Dia di Betico. | 


2024 


ANA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


